|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-187/2018-02/8  23.11.2018. године  Немањина 22-26  Б е о г р а д |

**Одговор 1 на захтев за: додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам појашњења Конкурсне документације- **Одговор 1** на захтев за додатним информацијама или појашњењима у вези са припремањем понуде у отвореном поступку јавне набавке - Изградња гондоле у Београду-кабинске жичаре-Ушће-Калемегдан, ЈН О-51/2018.

**Питање 1:**

У складу са тачком 3.13 конкурсне документације понуђач доставља средства финансијског обезбеђења.

Да ли Наручилац  у случају заједничког наступа групе понуђача, оставља могућност да сваки од чланова групе понуђача у складу са расподелом посла дефинисаном Уговором о заједничком наступу, може да достави средства финансијског обезбеђења који би у укупном износу (кумулативно) испунили захтеве конкурсне документације?

**Одговор 1:**

У складу са чланом 81. став 4. Закона о јавним набавкама саставни део заједничке понуде је споразум којим се понуђачи из групе међусобно и према наручиоцу обавезују на извршење јавне набавке, а који обавезно садржи:

1) податке о члану групе који ће бити носилац посла, односно који ће поднети понуду и који ће заступати групу понуђача пред наручиоцем и

2) опис послова сваког од понуђача из групе понуђача у извршењу уговора.

Понуђачи су обавези да јасно и прецизно наведу који учесник у заједничкој понуди ће извршити који део јавне набавке, односно да јасно дефинишу шта је опис послова сваког од учесника у заједничкој понуди у складу са пословима дефинисаним у Обрасцу понуде са обрасцем структуре цене, прилог IV конкурсне документације.

Сва средства обезбеђења предвиђена конкурсном документацијом треба да буду достављена појединачно у целости. Споразумом о заједничкој понуди понуђачи су у обавези да дефинишу коју банкарску гаранцију доставља сваки члан групе понуђача, у случају заједничког наступања и избора појединачног достављања банкарских гаранција од стране носиоца посла и чланова групе понуђача ( нпр. носилац посла доставља банкарску гаранцјиу за повраћај аванса, члан групе понуђача доставља банкарску гаранцију за добро извршење посла итд.)

**Одговори на питања Конкурсне документације објављују се на Порталу јавних набавки и интернет страници Наручиоца и чине саставни део Конкурсне документације.**

**Комисија наручиоца**